Uwch-reolwr – Cyfathrebu ac Ymgysylltu -
Swydd Wag -- Uwch-reolwr – Cyfathrebu ac Ymgysylltu
£39,310, ond gall cyflog cychwynnol o hyd at £43,760 gael ei gynnig ar gyfer ymgeisydd eithriadol
AGIC yw arolygiaeth a rheoleiddiwr annibynnol gofal iechyd yng Nghymru. Rydym yn gwneud yn siŵr bod cleifion yn derbyn gofal iechyd o ansawdd da. Un o flaenoriaethau strategol AGIC yw 'bod yn fwy amlwg'. Bydd y swydd hon yn arwain y gwaith o gyflawni gweithgarwch cyfathrebu ac ymgysylltu AGIC, a bydd yn chwarae rôl hanfodol wrth helpu AGIC i gyflawni ei hamcan strategol.
Bydd deiliad y swydd yn atebol i'r Pennaeth Strategaeth, Polisi ac Ymgysylltu, a bydd yn rhoi cymorth a chyngor integredig ar gyfathrebu i AGIC. Bydd deiliad y swydd yn helpu i gyflawni blaenoriaethau allweddol AGIC drwy'r dulliau cyfathrebu mwyaf priodol. Bydd hyn yn cynnwys y cyfryngau, ymgysylltu â'r gymuned, ymgysylltu digidol, dulliau cyfathrebu mewnol a rheoli rhanddeiliaid.
Gweithio gyda'r Pennaeth Strategaeth, Polisi ac Ymgysylltu i ddatblygu strategaeth cyfathrebu ac ymgysylltu a'i rhoi ar waith, gan sicrhau bod pob sianel yn gweithio gyda'i gilydd i gyflawni amcanion cyfathrebu strategol AGIC; gan ystyried sianeli cyfathrebu newydd yn ôl yr angen.
Datblygu cynllun i gyfathrebu'n effeithiol â rhanddeiliaid allweddol, a'i roi ar waith.
Arwain y gwaith o sicrhau cysylltiadau rhagweithiol ac ymatebol â'r cyfryngau, gan gysylltu â swyddfa'r wasg a thîm cyfathrebu canolog Llywodraeth Cymru lle y bo angen.
Adolygu cynlluniau cyfathrebu a chynlluniau'r cyfryngau er mwyn sicrhau yr adroddir ar weithgareddau AGIC yn briodol ac yn gywir, gan sicrhau cymaint o sylw â phosibl.
Cyfrannu at welliannau wrth ddylunio cyhoeddiadau AGIC a'u cyflwyno.
Darparu cynnwys ar gyfer sianeli cyfathrebu AGIC a'i hyrwyddo, gan sicrhau bod arddull, iaith a fformat gohebiaeth wedi'u targedu'n effeithiol ac yn hygyrch, a'i bod yn cael ei darllen gan amrywiaeth o gynulleidfaoedd.
Cefnogi proses monitro a gwerthuso gadarn er mwyn sicrhau bod gweithgarwch cyfathrebu yn cyfrannu'n uniongyrchol at amcanion strategol AGIC.
Defnyddio canlyniadau adborth, profion/cynlluniau peilot a dangosyddion effeithiolrwydd i wella dulliau cyfathrebu ac ymgysylltu AGIC.
Sicrhau bod gweithgarwch cyfathrebu AGIC yn gyson â phartneriaid Arolygu Cymru lle y bo'n berthnasol.
Nodi tueddiadau sy'n dod i'r amlwg yn y cyfryngau a'r cyfryngau cymdeithasol, a defnyddio'r wybodaeth hon wrth ddatblygu cynnwys a sianeli.
Cynrychioli AGIC mewn digwyddiadau ymgysylltu fel y bo'n briodol.
Bydd yr ymgeisydd llwyddiannus yn rhan o Wasanaeth Cyfathrebu'r Llywodraeth, ac yn cael cyfle i fanteisio ar amrywiaeth o gyfleoedd o ran gyrfa a chyfleoedd datblygu sydd ar gael i staff cyfathrebu ym mhob rhan o Lywodraeth Cymru a Llywodraeth y DU.
15/06/21 16:00
Meysydd Cymhwysedd ac Ymddygiad Proffesiynol Gwasanaeth Cyfathrebu'r Llywodraeth sy'n Benodol i'r Swydd: https://gcs.civilservice.gov.uk/publications/competency-framework/
Bod yn ymwybodol o faterion a thueddiadau sy'n dod i'r amlwg a allai effeithio ar waith personol neu waith y tîm neu a allai fod o fudd i'r gwaith hwnnw.
Mynd ati i annog syniadau gan amrywiaeth o ffynonellau a rhanddeiliaid, a'u defnyddio er mwyn llywio ffyrdd o feddwl.
Dylunio strategaethau cyfathrebu integredig ac ystyried eu haddasrwydd mewn perthynas â chynlluniau presennol.
Dechrau ac arwain y gwaith o ddatblygu ymgyrchoedd integredig ymatebol a rhagweithiol ar gyfer y cyfryngau, gan adeiladu ar ddata deall ac olrhain.
Meithrin cydberthnasau ag amrywiaeth o randdeiliaid er mwyn helpu i gyflawni canlyniadau busnes.
Ymdrin â materion proffil uchel a sensitif yn y cyfryngau. Cydymffurfio â pholisïau cyfrinachedd a darparu briff clir a dibynadwy i'r cyfryngau a phartneriaid eraill.
Datblygu cynigion i wella ansawdd y gwasanaeth gan gynnwys amrywiaeth eang o staff, rhanddeiliaid neu bartneriaid cyflenwi yn y broses honno.
Dadansoddi tystiolaeth i asesu effeithiolrwydd cyfathrebu a nodi gwersi a ddysgwyd.
Profiad perthnasol o weithio mewn amgylchedd cyfathrebu prysur, gan gynnwys profiad amlwg o gysylltiadau rhagweithiol ac ymatebol â'r cyfryngau.
Profiad o weithio gyda nifer o randdeiliaid gwahanol i ddatblygu dulliau cyfathrebu effeithiol a phriodol.